kardosdrur/scandi-wiki huggingface dataset:
Kemnerska gården

Kemnerska gården er en bindingsværksbygning, der ligger i kvarteret Pernilla 12 på Stora Västergatan 6 i Ystad, Sverige. Bygningen strækker sig mellem Stora og Lilla Västergatan.

Den østlig del af gården blev oprindeligt brugt som magasin og blev opført i 1520, mens den anden del, som var beboelse, blev opført omkring 1540. Kemnerska gården er blevet renoveret af flere omgang, senest i 1951-1952 efter bygningen var blevet beskadiget under en brand i 1946.

Efter sigende skulle Karl 12. af Sverige have boet i huset, da han besøgte Ystad i 1699, og det kaldes derfor også for Karl XII-huset. Nyere forskning viser dog, at kongen aldrig har boet på gården. Til gengæld sørgede han for, at den ikke blevet revet ned.

Referencer 

Bygninger, konstruktioner og anlæg i Ystad
Bindingsværksbygninger i Sverige
Strata SE1

Strata SE1, også kaldet "Razor" eller "Electric Razor", (barbermaskine) er en 148 m høj bygning på 43 etager, der ligger i Elephant and Castle i London Borough of Southwark, London. Den er designet af BFLS (tidligere Hamiltons) og det er en af de højeste beboelsesbygninger i London med mere end 1.000 beboere i 408 lejligheder.

Strata SE1 var en af de første bygninger i verden, der inkorporerede vindmøller som en del af strukturen. Rambøll, der også var involveret i Bahrain World Trade Center, som ligeledes har vindmøller, var involveret projektet.

Referencer

Eksterne henvisninger 

 
 @StrataSE1 — official Twitter stream (unused)
  — BFLS website
 Strata SE1 — official Flickr photostream
 Main plans of planning application — 27 June 2005
 Approval of planning application for cycle storage — 17 September 2007
 Strata building @ Skyscraper News.com
 Sketching Strata SE1, The NBS (RIBA). Chris Playle, structural engineer at WSP, explains the construction principles used for the building.

Bygninger, konstruktioner og anlæg i London
Skyskrabere
Etableret i 2010
Ann Makosinski

Ann Makosinski (født 3. oktober 1997) er en canadisk opfinder. Hun har en Bachelor i kunst og videnskab ved University of British Colombia. og er kendt for at opfinde lommelygten Hollow Flashlight som vandt Google Science Fair i 2015. Hollow Flashilght er lavet af et hult aluminiumsrør. Det er den første lommelygte nogensinde som ikke drives af batterier, vind eller sol og giver mennesker i hele verden mulighed for lys. I 2017 kom hun på Times og Forbes liste over 30 under 30. 

Hun er stifter af virksomheden  Makotronic Enterprices, hvor hun desuden har opfundet produktet eDrink, som kan bruge varmen fra en varm drik til at oplade en mobiltelefon. Hun har været med i Jimmy Fallon aftenshow to gange og deltaget i fem TEDx Talks.

Der er desuden skrevet en kort biografi-profil om Ann i bogen Good Night Storys for Rebel Girls af Elena Favilli. Ann anses for at være en af verdens mest lovende opfindere.

References 

Personer fra Canada
Halton Castle

Halton Castle er en middelalderfæstning i den tidligere landsby Halton, som nu er en del af byen Runcorn i Cheshire i England. Den ligger på toppen af Halton Hill, der er en sandstensbakke med udsigt over landsbyen. Den er på National Heritage List for England som en Listed building af første grad og er et scheduled ancient monument.

Det var hovedsæde for baronerne af Halton fra 1000-tallet til 1300-tallet, og det overgik derefter til hertugdømmet Lancaster. Det blev belejret under den engelske borgerkrig, hvorefter fæstningen gik i forfald. I 1700-tallet blev der opført et nyt domhus, hvor der tidligere havde stået en portbygning. Borgen er ruin med undtagelse af domshuset, som nu er en pub.

Se også 
 Liste over borge og slotte i England

Referencer 

Litteratur

Eksterne henvisninger 
 Halton Castle – official site at Norton Priory Museum, tour information

Slotte i Cheshire
Borgruiner i Storbritannien
Halton Castle (Northumberland)

Halton Castle er en middelalderfæstning og peel tower tæt ved Hadrians mur i den nordlige del af landsbyen Corbridge i Northumberland i England. Det er en listed building af første grad.

Tårnet nævnes første gang i 1382 og står stadig. Det har fire etager og en kælder med hvælvet loft. I 1400-tallet blev der bygget en herregård på nordsiden af tårnet. Det giver den en T-form. Omkring 1696 blev en stor del af den revet ned af ejeren, John Douglas, og erstattet med den nuværende bygning.

I 1757 ægtede Anne Douglas, der var arving til Halton, Sir Edward Blackett og fæstningen var herefter residens for Blackett-familien.

Se også  
 Liste over borge og slotte i England

Referencer

Eksterne henvisninger 
Images of Halton Castle at "North of the Tyne"
Halton Castle at "Gatehouse Gazetteer"
Halton Castle at "Keys to the Past" (Northumberland County Council) 
Fry, Plantagenet Somerset, The David & Charles Book of Castles, David & Charles, 1980. 

Slotte i Northumberland
Poterne

En poterne er en betegnelse for en udfaldsport i et fæstningsanlæg. 
En poterne er ofte muret og går gennem en vold, der omkranser en fæstning. Poternen gør det muligt for de vagthavende soldater, der bemander fæstningen, at komme sikkert ind og ud af fæstningen og gå til modangreb på en angribende fjende.

Poterner i Danmark 
Der findes velbevarede eksempler på poterner i Danmark i de fæstningsanlæg, som kongemagten opførte fra slutningen af 1600-tallet, f.eks. Kastellet i København, Fredericia fæstning og Nyborg fæstning.

Fæstningsanlæg
Chris Gardner

Christopher Paul Gardner (født 9. februar 1954 i Milwaukee, Wisconsin), er en amerikansk iværksætter og motivationstaler. Gardner voksede op under vanskelige forhold og har opbygget sin rigdom fra bunden.

Han udgav i 2006 sin selvbiografi Jagten på lykken som samme år filmatiseredes med Will Smith i hovedrollen.

Eksterne henvisninger 

 
 

Afroamerikanere
Personer fra Milwaukee
Iværksættere fra USA
Yannick Ferreira Carrasco

Yannick Ferreira Carrasco (født 4. september 1993 i Vilvoorde, Belgien), er en belgisk fodboldspiller (wing). Han spiller for Atletico Madrid i Spanien.

Klubkarriere 
Carrasco spillede på ungdomsniveau hos KRC Genk i hjemlandet, inden han debuterede på seniorplan for AS Monaco. I perioden 2012-2015 spillede han 81 Ligue 1-kampe for klubben, hvor hans præstationer tiltrak sig interesse fra de største klubber i Europa. Han blev i sommeren 2015 solgt til Atlético Madrid i Spaniens La Liga for en pris på 20 millioner euro.

I de følgende to et halvt år var Carrasco en vigtig brik på Atléticos hold, og scorede blandt andet klubbens mål i Champions League finalen 2016, hvor holdet alligevel tabte til lokalrivalerne Real Madrid efter straffesparkskonkurrence. Efter 81 La Liga-kampe for klubben blev han i februar 2018 solgt til kinesiske Dalian Yifang.

Landshold 
Carrasco spillede i sin ungdomsår for adskillige af de belgiske ungdomslandshold, og nåede blandt andet 11 kampe for U/21-landsholdet i perioden 2013-14. Han debuterede for A-landsholdet 28. marts 2015 i en EM-kvalifikationskamp på hjemmebane mod Cypern. Han var en del af den belgiske trup til både EM 2016 i Frankrig og VM 2018 i Rusland.

Referencer

Eksterne henvisninger 

Fodboldspillere fra Belgien
Fodboldspillere fra AS Monaco FC
Fodboldspillere fra Atlético Madrid
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Youri Tielemans

Youri Marion A. Tielemans (født 7. maj 1997) er en belgisk professionel fodboldspiller, som spiller for Premier League-klubben Aston Villa og Belgiens landshold.

Klubkarriere

Anderlecht 
Tielemans begyndte sin karriere hos RSC Anderlecht. Han gjorde sin førsteholdsdebut den 28. juli 2013 i en alder af 16 år, og blev hermed den fjerdeyngste spiller nogensinde til at spille i den belgiske liga. Da han gjorde sin Champions League debut den 2. oktober 2013, blev han den yngste belgiske spiller i tuneringen nogensinde.

Han etablerede sig over de næste sæsoner som en fast mand på Anderlechts hold, og var med til at vinde det belgiske mesterskab to gange i løbet af sin tid i klubben. Han blev i 2016-17 sæsonen kåret som årets spiller i den belgiske liga.

Monaco 
I sommeren 2017 blev Tielemans solgt til AS Monaco i Frankrigs Ligue 1 for en pris på 25 millioner euro. Hans skifte til klubben var dog ikke en succes, og han blev i sin debutssæson kåret af France Football som en af ligaens største transferflop.

Leicester City 
Tielemans skiftede i januar 2019 til Leicester City på en lejeaftale. Efter en succesfuld lejeaftale, så skiftede han til klubben på en fast aftale i juli 2019. Med en pris på 40 millioner pund blev han den dyreste transfer i klubbens historie.

Tielemans scorede den 15. maj 2021 den ene mål i FA Cup-finalen imod Chelsea, og blev kåret som Man of the Match, da Leicester vandt pokaltuneringen for første gang i klubbens historie.

Aston Villa 
Den blev i juni 2023 annonceret, at Tielemans ville skifte til Aston Villa når hans kontrakt udløb med Leicester den 1. juli 2023.

Landsholdskarriere

Ungdomslandshold 
Tielemans har repræsenteret Belgien på flere ungdomsniveauer.

Seniorlandshold 
Tielemans debuterede for det belgiske landshold den 9. november 2016. Han var del af Belgiens trupper til VM 2018, EM 2020 og VM 2022.

Titler 
Anderlecht

 Belgiens 1. division A: 2 (2013-14, 2016-17)
 Belgisk Super Cup: 2 (2013, 2014)

Leicester City

 FA Cup: 1 (2020-21)
 FA Community Shield: 1 (2021)

Individuelle

 Belgiens 1. division A Årets unge spiller: 2 (2013-14, 2014-15)
 Belgiens 1. division A Årets spiller: 1 (2016-17)
 UEFA Europa League Sæsonens hold: 1 (2016-17)
 Leicester City Sæsonens spiller: 1 (2020-21)

Referencer

Eksterne henvisninger 

Fodboldspillere fra Belgien
Fodboldlandsholdsspillere fra Belgien
Fodboldspillere fra RSC Anderlecht
Fodboldspillere fra AS Monaco FC
Fodboldspillere fra Leicester City F.C.
Fodboldspillere fra Aston Villa F.C.
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Leander Dendoncker

Leander Dendoncker (født d. 15. april 1995) er en belgisk professionel fodboldspiller, som spiller for Premier League-klubben Aston Villa og Belgiens landshold.

Klubkarriere

Anderlecht 
Dendoncker kom igennem Anderlechts ungdomsakademi, og gjorde sin førsteholdsdebut i januar 2013. Han spillede i sin tid i klubben 171 kampe på kryds af alle tuneringer.

Wolverhampton Wanderers 
Dendoncker skiftede i august 2018 til Wolverhampton Wanderers på en lejeaftale med en købsobligation. Aftalen blev gjort permanent i juli 2019.

Aston Villa 
Dendoncker skiftede i september 2022 til Aston Villa.

Landsholdskarriere

Ungdomslandshold 
Dendoncker har repræsenteret Belgien på flere ungdomsniveauer.

Seniorlandshold 
Doku debuterede for Belgiens landshold den 7. juni 2015.

Titler 
Anderlecht
 Belgiens 1. division A: 1 (2016-17)
 Belgisk Super Cup: 2 (2013, 2014)

Referencer

Eksterne henvisninger 

Fodboldspillere fra Belgien
Fodboldlandsholdsspillere fra Belgien
Fodboldspillere fra RSC Anderlecht
Fodboldspillere fra Wolverhampton Wanderers F.C.
Fodboldspillere fra Aston Villa F.C.
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Deltagere ved det europæiske mesterskab i fodbold 2020
Tennis under sommer-OL 2020

Tennis under Sommer-OL 2020 blev afviklet i perioden 24. juli - 1. august 2021 i Ariake Tennis Park på hardcourt-baner af typen DecoTurf. Turneringen omfattede fem konkurrencer, herre- og damesingle, herre- og damedouble samt mixed double, med deltagelse af i alt 172 spillere, fordelt på 86 spillere af hvert køn.

Turneringsformat 

I de to singlekonturneringer er der 64 deltagere, hvorfor der bliver afholdt 3 indledende runder før kvartfinalerne. I dame- og herredoublerne er der 32 deltagende par og her bliver der spillet 2 indledende runder før kvartfinalerne. I mixed double er der kun 16 deltagende par og her bliver der kun spillet én indledende runder før kvartfinalerne. I herresingle bliver der spillet bedst af fem sæt mens der i alle andre discipliner bliver spillet bedst af 3 sæt. I mixed double bliver tredje sæt afgjort i en tie-break, hvor der bliver spillet til 10 points.

Medaljefordeling

Medaljevindere

Medaljetabel

Eksterne henvisninger 
 https://tokyo2020.org/en/games/sport/olympic/tennis/
 https://www.itftennis.com/home.aspx

Referencer
Cristian Ansaldi

Cristian Daniel Ansaldi (født 20. september 1986 i Rosario, Argentina), er en argentinsk fodboldspiller (back).

Ansaldi spiller for Torino FC i den italienske Serie A, som han har repræsenteret siden 2017. Han har tidligere spillet for blandt andet Newell's Old Boys i hjemlandet, Rubin Kazan og FC Zenit i Rusland samt italienske Genoa og Inter

Landshold 
Ansaldi har (pr. juni 2018) spillet fem kampe for det argentinske landshold. Han debuterede for holdet 14. november 2009 i en venskabskamp mod Spanien. Han blev udtaget til Argentinas hold til VM 2018 i Rusland.

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2018
Fodboldspillere fra Newell's Old Boys
Fodboldspillere fra Zenit Skt. Petersborg
Fodboldspillere fra Rubin Kazan
Fodboldspillere fra Atlético Madrid
Fodboldspillere fra Torino FC
Fodboldspillere fra FC Internazionale Milano
Fodboldspillere fra Genoa C.F.C.
Personer fra Rosario
Franco Armani

Franco Armani (født d. 16. oktober 1986) er en argentinsk professionel fodboldspiller, som spiller for den argentinske Primera División-klub River Plate og Argentinas landshold.

Klubkarriere

Tidlige karriere 
Armani begyndte sin karriere med Ferro Carril Oeste før han flyttede til Deportivo Merlo i 2008.

Atlético Nacional 
Armani skiftede i 2010 til colombianske Atlético Nacional. Han tilbragte 7,5 år med klubben, og spillede over 200 kampe på tværs af alle tuneringer i sin tid i klubben.

River Plate 
Armani vendte tilbage til Argentina, da han skiftede til River Plate i januar 2018.

Landsholdskarriere 
Armani debuterede for Argentinas landshold den 26. juni 2018. Han var del af Argentinas trup som vandt VM i 2022.

Titler 
Atlético Nacional
 Categoría Primera A: 6 (2011-I, 2013-I, 2013-II, 2014-I, 2015-II, 2017-I)
 Copa Colombia: 3 (2012, 2013, 2016)
 Superliga Colombiana: 2 (2012, 2016)
 Copa Libertadores: 1 (2016)
 Recopa Sudamericana: 1 (2017)

River Plate

 Argentiske Primera División: 1 (2021)
 Supercopa Argentina: 2 (2017, 2019)
 Copa Libertadores: 1 (2018)
 Recopa Sudamericana: 1 (2019)
 Copa Argentina: 1 (2019)

Argentina

 Copa América: 1 (2021)
 Verdensmesterskabet: 1 (2022)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Målmænd (fodbold)
Fodboldspillere fra Ferro Carril Oeste
Fodboldspillere fra Atlético Nacional
Fodboldspillere fra Club Atlético River Plate
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Verdensmestre i fodbold
Deltagere ved Copa América 2019
Deltagere ved Copa América 2021
Maximiliano Meza

Maximiliano Eduardo Meza (født 15. december 1992 i Caá Catí, Argentina), er en argentinsk fodboldspiller (midtbane).

Meza spiller for Primera División Argentina-klubben Independiente, som han har repræsenteret siden 2016. Han har tidligere spillet for Gimnasia y Esgrima.

Landshold 
Meza debuterede for det argentinske landshold 27. marts 2018 i en venskabskamp mod Spanien. Han var en del af den argentinske trup til VM 2018 i Rusland.

Referencer

Eksterne henvisninger 

Fodboldspillere fra Argentina
Deltagere ved verdensmesterskabet i fodbold 2018
Fodboldspillere fra Independiente
Mur (væg)

En mur er en betegnelse for en af sten og andre byggematerialer såsom teglsten opført konstruktion – en linje, der danner en afgrænsning. En mur kan sammen med andre mure danne aflukker, der sammen med overdækninger, kan skabe levevilkår for mennesket, som vi kender det fra huse. Mure kan også tjene forsvarsformål som i borge, voldsteder og bymure.
Måden en mur opføres regelmæssigt på kaldes forbandt. Der er igennem tiden anvendt og udviklet mange forskellige former for forbandt med forskellige formål, både udseendesmæssige og praktiske.

Etymologi 
Ordet mur kommer af latin murus (da. væg, mur), og ordet kendes fra flere europæiske sprog, såsom tysk Mauer og fransk mur.

Regionale og anvendelsesmæssige forskelle 
Mure kendes lige så længe mennesket har haft behov for at skåne sig selv mod vejr og fjender og indhegne territorier. Man har anvendt de materialer, man havde ved hånden og tilvirket dem og forarbejdet dem efter evne og ressourcer.
Mure varierer derfor meget i udtryk og djærvhed alt efter hvem der har bygget dem og til hvilket formål.
Der er således forskel på, om en mur er bygget af marksten i et landbosamfund eller af udhuggede kalksten eller ensartede, fine munkesten til et kongeligt formål.

Norden 
I Danmark, hvor sten har været en sparsom ressource, har man anvendt granitsten, som man flyttede og evt. hyggede op, og senere og senere først tørrede og senere brændte ler- og teglsten. Teglsten brændtes på teglværker. Danmark har modsat Sverige og Norge kun begrænsede stenbrud, og derfor er den primære byggeform i Danmark teglmurværk. På grund af råvaremangel er mange bygninger derfor også blevet ofre for stenhugst, dvs. at man har genbrugt sten fra et mindre vigtigt bygningsværk til andre, vigtigere bygningsværker, og ofte indebar dette transport over meget store afstande. Eksempler i Danmark er nedrivningen af Kalø Slot for at bygge Charlottenborg, ligesom dele af Nyborg Slot blev nedrevet for at opføre Odense Slot.

Antikken 
Samtidig med, at folk i Norden arbejdede med ler- og granitsten, var man sydpå, bl.a. i antikkens græske bystater langt fremme med at håndtere store sten. I Mykene ser man for eksempel mure opført af meget store sten, der er poligone, dvs. flersidede, men tilhuggede, så de passer perfekt på alle leder. Disse kaldes polidromer. Man ser også meget store sten, der er tilhugget i kvadre af ensartede dimensioner. Disse kaldes isodromer.

Arkitektur
Jesper Ryberg

Jesper Ryberg (født 7. april 1968 i København) er en dansk dr.phil. og professor ved RUC. Ryberg er søn af kgl. solodanser Flemming Ryberg og hustru Lisbeth f. Lemvigh-Müller. Jesper Ryberg er gift med lektor Charlotte Ryberg.

Baggrund og karriere 
Ryberg blev student i 1986 hvorefter han begyndte at studere filosofi på Københavns Universitet. Han blev exam.art. i 1988 og i 1991 kandidat. Efter fortsatte studier i København og på Oxford Universitet blev han i 1997 ph.d. fra Københavns Universitet, og han blev i 2003 dr.phil. I 2001 blev han ansat som lektor ved RUC og i 2003 professor i etik og retsfilosofi samme sted.

Forskningsområder 
Ryberg koncentrerer sin forskning om især den anvendte etik og neuroetik herunder etiske spørgsmål, der rejser sig i forbindelse med retssystemets virke. Endvidere har han interesse for dele af den moderne moralpsykologi.
Ryberg er leder af forskningsgruppen Research Group for Criminal Justice Ethics ved Roskilde Universitet. Endvidere er han leder af forskningsprojektet Neuroethics and Criminal Justice, der er støttet af det Forskningsrådet for Kultur og Kommunikation.

Hæder 
2011: EliteForsk-prisen, Uddannelses- og Forskningsministeriet
2012: Dansk Magisterforenings Forskningspris
2013: Forskningskommunikationsprisen
2014: Carlsbergfondets Forskningspris

Udgivelser 
Liste over udgivelser af Jesper Ryberg: https://ryberg.wixsite.com/jesper/publications

Litteratur og henvisninger 
 Kraks Blå Bog 2017
 Jesper Rybergs hjemmeside: https://ryberg.wixsite.com/jesper
 Om Jesper Ryberg på RUCs forskelportal https://forskning.ruc.dk/da/persons/ryberg
 Forskerportræt, Professor Jesper Ryberg, RUC; Primeview 2013 http://www.primeview.dk/index.asp?TopID=2

Referencer 

Professorer fra Roskilde Universitet
Personer i Kraks Blå Bog
Modtagere af EliteForsk-prisen
François Moubandje

Jacques François Moubandje (født 21. juni 1990 i Douala, Cameroun), er en schweizisk fodboldspiller (venstre back). Han spiller for Toulouse FC i Frankrigs Ligue 1.

Klubkarriere 
Moubandje, der kom til Schweiz fra sit fødeland Cameroun som otte-årig, spillede de første år af sin karriere i Schweiz, hvor han blandt andet tilbragte fire år i Geneve-storklubben Servette FC. I sommeren 2013 blev han solgt til Toulouse FC i Frankrig.

Landshold 
Moubandje debuterede for det schweiziske landshold 15. november 2014 i en EM-kvalifikationskamp mod Litauen. Han var en del af den schweiziske trup til både EM 2016 i Frankrig og VM 2018 i Rusland.

Referencer

Eksterne henvisninger 

Fodboldspillere fra Schweiz
Fodboldspillere fra Servette FC
Fodboldspillere fra Toulouse FC
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Nico Elvedi

Nico Elvedi (født 30. september 1996 i Zürich, Schweiz), er en schweizisk fodboldspiller (midterforsvarer/højre back), der spiller for den tyske Bundesliga-klub Borussia Mönchengladbach.

Tidligere har Elvedi repræsenteret FC Zürich i sin fødeby.

Landshold 
Elvedi har (pr. juni 2018) spillet seks kampe for Schweiz' landshold, som han debuterede for 28. maj 2016 i en venskabskamp mod Belgien. Han repræsenterede Schweiz ved både EM 2016 i Frankrig og VM 2018 i Rusland.

Referencer

Eksterne henvisninger 

Fodboldspillere fra Schweiz
Fodboldspillere fra FC Zürich
Fodboldspillere fra Borussia Mönchengladbach
Personer fra Zürich
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Denis Zakaria

Denis Lemi Zakaria Lako Lado (født d. 20. november 1996) er en schweizisk professionel fodboldspiller som spiller som for Premier League-klubben Chelsea, hvor han er lånt til fra Juventus, og Schweiz' landshold.

Baggrund 
Zakaria er født i Schweiz til en far fra Sydsudan og en mor fra DR Congo.

Klubkarriere

Servette 
Zakaria begyndte sin karriere hos hans lokale klub Servette FC, hvor han gjorde sin professionelle debut i 2014.

Young Boys 
Zakaria skiftede i juni 2015 til Young Boys.

Borussia Mönchengladbach 
Zakaria skiftede i juni 2017 til Borussia Mönchengladbach. Zakaria spillede over de næste 4,5 sæsoner en vigtig rolle for Mönchengladbach mandskabet.

Juventus 
Zakaria skiftede i januar 2022 til Juventus.

Leje til Chelsea 
Zakaria blev i september 2022 udlejet til Chelsea for 2022-23 sæsonen. Som del af aftalen er der en mulighed for at gøre skiftet permanent.

Landshold

Ungdomslandshold 
Zakaria har repræsenteret Schweiz på flere ungdomsniveauer.

Seniorlandshold 
Zakaria gjorde sin debut for Schweiz' landshold den 28. maj 2016. Han var del af Schweiz' trupper til EM i 2016 og 2020, samt til VM i 2018.

Kilder

Eksterne henvisninger 

Personer fra Genève
Fodboldspillere fra Schweiz
Fodboldlandsholdsspillere fra Schweiz
Fodboldspillere fra Servette FC
Fodboldspillere fra BSC Young Boys
Fodboldspillere fra Borussia Mönchengladbach
Fodboldspillere fra Juventus F.C.
Fodboldspillere fra Chelsea F.C.
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Shesh i Bardhë

Shesh i Bardhë (dansk oversættelse: "Hvidt felt") er en albansk hvidvin. Det anbefales at servere den ved 10 °C.

Referencer 

Hvidvin
Kultur i Albanien
Shesh i Zi

Shesh i Zi (oversat til dansk: "sort felt") er en albansk rødvin. Vinnavnet kommer fra Sheshbjergene lige uden for Tirana. Vinen anbefales serveret ved 18,5-20 °C.

Referencer 

Rødvin
Kultur i Albanien
Fordakning

En fordakning er en gesims på en bygningsfacade. Fordakningen ses over døre, vinduer og porte typisk på bygninger med facadeornamentik i et klassicerende formsprog. Fordakninger kan optræde indendørs i pragtrum med finornamentik, typisk sale og paraderum.

Udførelse  
Fordakningen kan være udført i marmor- og sandsten, men er ofte imiteret i murværk og puds, og af og til sågar påmalet som trompe l'oeil. Indendørs er fordakningen ofte en del af stukkaturarbejdet. Fordakningen kan udformes som en vandret gesims, eller have form som en trekant, et fladt cirkelsnit (segmentformet) eller en kombination af disse. 

Bygningsdele